title: 2014/871/ЕС: Решение на Съвета от 1 декември 2014 година относно позицията, която да бъде заета от името на Европейския съюз на Осмата конференция на страните по Конвенцията за трансграничните последствия от промишлените аварии по отношение на предложението за изменение на приложение I към посочената конвенция

text:
               5.12.2014

               BG

               Официален вестник на Европейския съюз

               L 349/50

         РЕШЕНИЕ НА СЪВЕТА
   от 1 декември 2014 година
   относно позицията, която да бъде заета от името на Европейския съюз на Осмата конференция на страните по Конвенцията за трансграничните последствия от промишлените аварии по отношение на предложението за изменение на приложение I към посочената конвенция

      (2014/871/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 192, параграф 1 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Съюзът е страна по Конвенцията за трансграничните въздействия на промишлените аварии, съставена в Хелзинки на 17 март 1992 г. (1) (наричана по-долу „Конвенцията“).

               (2)

               Приложение I към Конвенцията съдържа категории и поименно посочени опасни вещества с цел определянето на дейностите с опасни вещества.

               (3)

               В съответствие с член 26, параграф 4 от Конвенцията всяко изменение на приложение I към нея влиза в сила за онези страни по Конвенцията, които не са направили възражение, дванадесет месеца след съобщаването му на страните от изпълнителния секретар, след приемането му от Конференцията на страните с мнозинство от девет десети от гласовете на страните, присъстващи на заседанието и участващи в гласуването, при условие че най-малко шестнадесет страни не са нотифицирали възражения.

               (4)

               Текстът на предложението за изменение на приложение I към Конвенцията бе договорен в рамките на Работната група по развитието на Конвенцията, беше одобрен от Бюрото на Конвенцията и ще бъде предложен за приемане на следващото заседание на Осмата конференция на страните, което ще се проведе в Женева на 3—5 декември 2014 г.

               (5)

               Изменението на приложение I към Конвенцията ще го приведе изцяло в съответствие с приложение I към Директива 2012/18/ЕС на Европейския парламент и на Съвета (2).

               (6)

               Поради това изменението на приложение I към Конвенцията следва да бъде одобрено.

               (7)

               Към момента на сключване на Конвенцията Съюзът формулира резерви относно прилагането ѝ в съответствие с вътрешните правила на Общността. Тези резерви се основаваха на несъответствия между приложение I към Конвенцията и действащото законодателство на Съюза. След изменението на приложение I към Конвенцията тези несъответствия ще отпаднат. Следователно резервите следва да бъдат оттеглени веднага след влизането в сила на изменението на приложение I към Конвенцията,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да бъде заета от името на Съюза в рамките на Осмата конференция на страните по Конвенцията за трансграничните въздействия на промишлените аварии, е в подкрепа по същество на предложеното изменение на приложение I към Конвенцията, включително на неговата поправка, поместено в приложението към настоящото решение.
   Член 2
   Председателят на Съвета се оправомощава да посочи лицето(ата), упълномощено(и) да оттегли(ят) от името на Съюза оставащите резерви, формулирани съгласно Решение 98/685/ЕО (3), при условие че изменението на приложение I към Конвенцията, посочено в член 1 от настоящото решение, влезе в сила в съответствие с член 26, параграф 4 от Конвенцията.
   Член 3
   Настоящото решение влиза в сила в деня на приемането му.

      Съставено в Брюксел на 1 декември 2014 година.

            За Съвета

            Председател

         B. LORENZIN

      (1)  ОВ L 326, 3.12.1998 г., стр. 5.

      (2)  Директива 2012/18/ЕС на Европейския парламент и на Съвета от 4 юли 2012 г. относно контрола на опасностите от големи аварии, които включват опасни вещества, за изменение и последваща отмяна на Директива 96/82/ЕО на Съвета (ОВ L 197, 24.7.2012 г., стр. 1).

      (3)  Решение 98/685/ЕО на Съвета от 23 март 1998 г. относно сключването на Конвенцията за трансграничните последствия от промишлени аварии (ОВ L 326, 3.12.1998 г., стр. 1).

      ПРОЕКТ НА РЕШЕНИЕ ЗА ИЗМЕНЕНИЕ НА ПРИЛОЖЕНИЕ I КЪМ КОНВЕНЦИЯТА
      Представен от работната група по развитието на Конвенцията
      Конференцията на Страните,
      Като признава необходимостта от актуализиране на категориите вещества и смеси и поименно посочените вещества и техните пределни количества, съдържащи се в приложение I към Конвенцията за трансграничните последствия от промишлените аварии, с оглед на въвеждане на критериите на Глобалната хармонизирана система на Организацията на обединените нации за класифициране и етикетиране на химикали (ST/SG/AC.10/30/Rev.4) и за запазване на съгласуваността със съответното законодателство на Европейския съюз,
      Като има предвид своето решение да направи преглед на опасните вещества и техните количества, които се съдържат в приложение I, и своето Решение 2004/4 за създаване на Работна група по развитието на Конвенцията,
      Като отчита предложението за изменение на приложение I, изготвено от Работната група въз основа на задълбочен преглед,
      Изменя приложение I към Конвенцията по отношение на опасните вещества за целите на определянето на дейностите с опасни вещества, като го заменя с текста, поместен в приложението към настоящото решение.

      ПРИЛОЖЕНИЕ

         ОПАСНИ ВЕЩЕСТВА ЗА ЦЕЛИТЕ НА ОПРЕДЕЛЯНЕТО НА ДЕЙНОСТИТЕ С ОПАСНИ ВЕЩЕСТВА
          (1)

      В случаите, когато вещество или смес, посочени в част II, попадат също в рамките на една или повече категории в част I, се използва пределното количество, дадено в част II.
      За идентифицирането на дейностите с опасни вещества страните вземат предвид действителните или очакваните опасни свойства и/или количества на всички налични опасни вещества, или на опасните вещества, за които може разумно да се предвиди, че могат да бъдат генерирани при загубата на контрол върху дадена дейност, включително дейности по съхранение, в рамките на дейност с опасни вещества.
      Част I.
      Категории вещества и смеси, които не са изрично посочени в част II

                  Категория в съответствие с Глобалната хармонизирана система (GHS) на Организацията на обединените нации за класифициране и етикетиране на химикали

                  Пределно количество
                  (метрични тонове)

                              1.

                              Остра токсичност, Категория 1, всички пътища на експозиция (2)

                  20

                              2.

                              Остра токсичност:

                                          Категория 2, всички пътища на експозиция (3)

                                          Категория 3, всички пътища на експозиция (4)

                  200

                              3.

                              Специфична токсичност за определени органи (СТОО) — еднократна експозиция, категория 1 (5)

                  200

                              4.

                              Експлозиви — нестабилни експлозиви или експлозиви, при които веществото, сместа или изделието попада в обхвата на критериите по подкласове 1.1, 1.2, 1.3, 1.5 или 1.6 на глава 2.1.2 от GHS, или вещества или смеси, които имат експлозивни свойства съгласно серия изпитвания 2 на част I от Препоръките на ООН относно превоза на опасни товари: Ръководство за изпитвания и критерии (Ръководство за изпитвания и критерии) и не принадлежат към класовете на опасност Органични пероксиди или Самоактивиращи се вещества и смеси (6)
                                  (7)

                  50

                              5.

                              Експлозиви, при които веществото, сместа или изделието попада в обхвата на подклас 1.4 на глава 2.1.2 от GHS (7)
                                  (8)

                  200

                              6.

                              Запалими газове, категория 1 или 2 (9)

                  50

                              7.

                              Аерозоли (10), категория 1 или 2, съдържащи запалими газове категория 1 или 2, или запалими течности категория 1

                  500 (нето)

                              8.

                              Аерозоли, категория 1 или 2, които не съдържат нито запалими газове категория 1 или 2, нито запалими течности категория 1 (11)

                  50 000 (нето)

                              9.

                              Окисляващи газове, категория 1 (12)

                  200

                              10.

                              Запалими течности:

                                          Запалими течности, категория 1, или

                                          Запалими течности, категория 2 или 3, които се държат на температура над точката им на кипене (13), или

                                          Други течности с пламна температура ≤ 60 °C, които се държат на температура над точката им на кипене (14)

                  50

                              11.

                              Запалими течности:

                                          Запалими течности, категория 2 или 3, при които специфични условия на експлоатация, като например високо налягане или висока температура, могат да създадат опасност от промишлени аварии (15), или

                                          Други течности с пламна температура ≤ 60 °C, при които специфични условия на експлоатация, като например високо налягане или висока температура, могат да създадат опасност от промишлени аварии

                  200

                              12.

                              Запалими течности, категория 2 или 3, които не са обхванати от 10 и 11 (16)

                  50 000

                              13.

                              Самоактивиращи се вещества и смеси и органични пероксиди:

                                          Самоактивиращи се вещества и смеси, типове A или B, или

                                          органични пероксиди, типове A или B (17)

                  50

                              14.

                              Самоактивиращи се вещества и смеси и органични пероксиди:

                                          Самоактивиращи се вещества и смеси, типове C, D, E или F, или

                                          органични пероксиди, типове C, D, E или F (18)

                  200

                              15.

                              Пирофорни течности и твърди вещества, категория 1

                  200

                              16.

                              Окисляващи течности и твърди вещества, категория 1, 2 или 3

                  200

                              17.

                              Опасни за водната среда в категория Остра опасност 1 или Хронична опасност 1 (19)

                  200

                              18.

                              Опасни за водната среда, в категория Хронична опасност 2 (20)

                  500

                              19.

                              Вещества и смеси, които реагират бурно с вода, като ацетилхлорид, титанов тетрахлорид

                  500

                              20.

                              Вещества и смеси, които при контакт с вода отделят запалими газове, категория 1 (21)

                  500

                              21.

                              Вещества и смеси, които при контакт с вода отделят токсични газове (вещества и смеси, които при контакт с вода или влажен въздух отделят газове, класифицирани за остра токсичност в категория 1, 2 или 3, като алуминиев фосфид, фосфорен пентасулфид)

                  200

      Част II.
      Поименно посочени вещества

                  Вещество

                  Пределно количество
                  (метрични тонове)

                              1а.

                              Амониев нитрат (22)

                  10 000

                              1б.

                              Амониев нитрат (23)

                  5 000

                              1в.

                              Амониев нитрат (24)

                  2 500

                              1г.

                              Амониев нитрат (25)

                  50

                              2а.

                              Калиев нитрат (26)

                  10 000

                              2б.

                              Калиев нитрат (27)

                  5 000

                              3.

                              Арсенов пентаоксид, арсенова(V) киселина и/или нейните соли

                  2

                              4.

                              Арсенов триоксид, арсениста(III) киселина и/или нейните соли

                  0,1

                              5.

                              Бром

                  100

                              6.

                              Хлор

                  25

                              7.

                              Никелови съединения в праховидно, лесно за вдишване състояние: никелов моноксид, никелов диоксид, никелов сулфид, триникелов дисулфид, диникелов триоксид

                  1

                              8.

                              Етиленимин

                  20

                              9.

                              Флуор

                  20

                              10.

                              Формалдехид (концентрация ≥ 90 %)

                  50

                              11.

                              Водород

                  50

                              12.

                              Хлороводород (втечнен газ)

                  250

                              13.

                              Оловни алкили

                  50

                              14.

                              Втечнени запалими газове, категория 1 или 2 по КЕО (включително втечнен нефтен газ) и природен газ (28)

                  200

                              15.

                              Ацетилен

                  50

                              16.

                              Етиленов оксид

                  50

                              17.

                              Пропиленоксид

                  50

                              18.

                              Метанол

                  5 000

                              19.

                              4,4′-метиленбис(2-хлороанилин) и/или соли, в прахообразно състояние

                  0,01

                              20.

                              Метилизоцианат

                  0,15

                              21.

                              Кислород

                  2 000

                              22.

                              Толуендиизоцианат (2,4-толуендиизоцианат и 2,6-толуендиизоцианат)

                  100

                              23.

                              Карбонилдихлорид (фосген)

                  0,75

                              24.

                              Арсин (арсенов хидрид)

                  1

                              25.

                              Фосфин (фосфорен трихидрид)

                  1

                              26.

                              Серен дихлорид

                  1

                              27.

                              Серен триоксид

                  75

                              28.

                              Полихлородибензофурани и полихлородибензодиоксини (включително тетрахлородибензодиоксин (ТХДД)), изчислени в ТХДД еквивалент (29)

                  0,001

                              29.

                              Следните канцерогени или смесите, съдържащи следните канцерогени, в концентрации над 5 тегловни %:
                              4-аминобифенил и/или неговите соли, бензотрихлорид, бензидин и/или соли, бис(хлорометилов) етер, метилхлорометилов етер, 1,2-дибромоетан, диетилсулфат, диметилсулфат, диметилкарбамоилхлорид,1,2-дибромо-3-хлоропропан, 1,2-диметилхидразин, диметилнитрозамин, хексаметилфосфорен триамид, хидразин, 2-нафтиламин и/или соли, 4-нитродифенил, и 1,3 пропансултон

                  2

                              30.

                              Нефтопродукти и алтернативни горива:

                                          а)

                                          бензини и лигроини;

                                          б)

                                          керосин (включително реактивно гориво);

                                          в)

                                          газьол (включително дизелови горива, горива за домашно отопление и газьолни смеси);

                                          г)

                                          тежки горива;

                                          д)

                                          алтернативни горива, служещи за същите цели, със свойства по отношение на запалимостта и опасностите за околната среда, подобни на тези на продуктите, посочени в букви а) — г)

                  25 000

                              31.

                              Амоняк

                  200

                              32.

                              Борен трифлуорид

                  20

                              33.

                              Водороден сулфид

                  20

                              34.

                              Пиперидин

                  200

                              35.

                              Бис(2-диметиламиноетил)(метил)амин

                  200

                              36.

                              3-(2-етилхексилокси)пропиламин

                  200

                              37.

                              Смеси от натриев хипохлорит, класифицирани като представляващи остра опасност за водната среда от категория 1 [H400], съдържащи < 5 % активен хлор и некласифицирани в никоя от останалите категории опасности в част 1 от приложение I. (30)

                  500

                              38.

                              Пропиламин (31)

                  2 000

                              39.

                              Трет-бутилакрилат (31)

                  500

                              40.

                              2-метил-3-бутеннитрил (31)

                  2 000

                              41.

                              Тетрахидро-3,5-диметил-1,3,5-тиадиазин-2-тион (дазомет) (31)

                  200

                              42.

                              Метилакрилат (31)

                  2 000

                              43.

                              Метилпиридин (31)

                  2 000

                              44.

                              Бромо-3-хлоропропан (31)

                  2 000

            Поправка

                  1.

                  Приложение, част I, позиция 8
                  Вместо „Аерозоли“ да се чете „Аерозоли (10)“

                  2.

                  Приложение, част I, позиция 11, последен ред
                  Вместо „опасност от промишлени аварии“ да се чете „опасност от промишлени аварии (14)“

                  3.

                  Приложение, част II, позиция 43
                  Вместо „Метилпиридин (31)“ да се чете „3-метилпиридин (31)“

                  4.

                  Приложение, забележки 13, 15 и 16
                  Вместо „глава 2.4.2“ да се чете „глава 2.6.2“

         (1)  Критерии съгласно Глобалната хармонизирана система на Организацията на обединените нации (GHS) за класификация и етикетиране на химикали (ST/SG/AC.10/30/Rev.4). Страните следва да използват тези критерии, когато класифицират вещества или смеси за целите на част I от настоящото приложение, освен ако в националното законодателство са приети други правно обвързващи критерии. Смесите се третират по същия начин като чистото вещество, при условие че остават в концентрационните граници, определени в съответствие със свойствата им в съответствие с GHS, в случай че не е изрично зададено процентно съдържание или друго описание.

         (2)  Съгласно критериите, заложени в глави 3.1.2 и 3.1.3 от GHS.

         (3)  Съгласно критериите, заложени в глави 3.1.2 и 3.1.3 от GHS.

         (4)  Вещества, които са класифицирани в Остра токсичност категория 3, по орален път, се включват в позиция 2 Остра токсичност в случаите, когато не може да бъде установена нито класификация остра инхалаторна токсичност, нито остра дермална токсичност, например поради липсата на убедителни данни относно инхалаторната и дермалната токсичност.

         (5)  Вещества, предизвикали значителна токсичност при хора или за които, на основата на доказателствата от изследвания на животни, може да се предполага, че имат потенциал да предизвикват значителна токсичност при хора вследствие от еднократна експозиция. Допълнителни насоки са дадени на фигура 3.8.1 и в таблица 3.8.1 от част 3 на GHS.

         (6)  Провеждането на изпитване за експлозивни свойства на вещества и смеси е необходимо единствено, когато по скрининговата процедура съгласно допълнение 6, част 3, към Ръководството за изпитвания и критерии е установена потенциална възможност за експлозивни свойства на веществото или сместа.

         (7)  Класът на опасност Експлозиви включва експлозивни изделия. Ако количеството на съдържащото се в изделието експлозивно вещество или смес е известно, това количество се взема предвид за целите на настоящата Конвенция. Ако количеството на съдържащото се в изделието експлозивно вещество или смес не е известно, тогава за целите на настоящата Конвенция цялото изделие се разглежда като експлозив.

         (8)  Ако експлозивите от подклас 1.4 са неопаковани или преопаковани, те се вписват към позиция 4 (Експлозив), освен ако бъде показано, че опасността все още съответства на подклас 1.4, в съответствие с GHS.

         (9)  Съгласно критериите, заложени в глава 2.2.2 от GHS.

         (10)  Аерозолите се класифицират в съответствие с критериите в глава 2.3 от GHS и Ръководството за изпитвания и критерии, част III, раздел 31, посочени там.

         (11)  За да се използва тази позиция, трябва да бъде документирано, че аерозолната опаковка не съдържа нито запалим газ категория 1 или 2, нито запалима течност категория 1.

         (12)  Съгласно критериите в глава 2.4.2 от GHS.

         (13)  Съгласно критериите в глава 2.4.2 от GHS.

         (14)  Течностите с пламна температура над 35 °C, могат да се разглеждат като незапалими течности за някои регулаторни цели (напр. за транспорт), ако са получени отрицателни резултати при изпитването на устойчивост на горене L.2, в част III, раздел 32 от Ръководството за изпитвания и критерии. Това обаче не е валидно при специални условия като висока температура или налягане, и поради това такива течности са включени в тази позиция.

         (15)  Съгласно критериите в глава 2.4.2 от GHS.

         (16)  Съгласно критериите в глава 2.4.2 от GHS.

         (17)  Съгласно критериите в глави 2.8.2 и 2.15.2.2 от GHS.

         (18)  Съгласно критериите в глави 2.8.2 и 2.15.2.2 от GHS.

         (19)  Съгласно критериите в глава 4.1.2 от GHS.

         (20)  Съгласно критериите в глава 4.1.2 от GHS.

         (21)  Съгласно критериите в глава 2.12.2 от GHS.

         (22)  Амониев нитрат (10 000): торове, които могат да се саморазграждат.
      Това се прилага за сложни/съставни торове на основата на амониев нитрат (сложни/съставни торове, съдържащи амониев нитрат с фосфат и/или поташ), които могат да се саморазграждат според „Trough Test“ (вж. Ръководство за изпитвания и критерии, част III, подраздел 38.2), и в които съдържанието на азот от амониевия нитрат е:

                  а)

                  между 15,75–24,5 тегловни % (съдържание на азот от амониевия нитрат от 15,75 и 24,5 тегловни % отговаря съответно на 45 и 70 % амониев нитрат) и които или съдържат не повече от 0,4 % общо запалими/органични материали, или отговарят на изискванията за провеждане на подходящо изпитване на устойчивост на детонация (напр. изпитване в 4 инчова стоманена тръба);

                  б)

                  15,75 тегловни % или по-малко и с незабранени запалими материали.

         (23)  Амониев нитрат (5 000): с чистота за торове.
      Това се прилага за прости торове на базата на амониев нитрат и сложни/съставни торове на основата на амониев нитрат, в които съдържанието на азот от амониевия нитрат е:

                  а)

                  повече от 24,5 тегловни %, освен за смеси от прости торове на базата на амониев нитрат с доломит, варовик и/или калциев карбонат с чистота най-малко 90 %;

                  б)

                  повече от 15,75 тегловни % за смеси от амониев нитрат и амониев сулфат;

                  в)

                  повече от 28 тегловни % (28 тегловни % съдържание на азот от амониевия нитрат отговаря на 80 % амониев нитрат) за смеси от прости торове на базата на амониев нитрат с доломит, варовик и/или калциев карбонат с чистота най-малко 90 % и които отговарят изискванията на подходящо изпитване на устойчивостта на детонация (напр. изпитване в 4 инчова стоманена тръба).

         (24)  Амониев нитрат (2 500): технически чист.
      Прилага се за:

                  а)

                  амониев нитрат и смеси с амониев нитрат, в които съдържанието на азот от амониевия нитрат е:

                              i)

                              между 24,5 %–28 тегловни % и които съдържат не повече от 0,4 % запалими вещества;

                              ii)

                              повече от 28 тегловни % и които съдържат не повече от 0,2 % запалими вещества;

                  б)

                  водни разтвори на амониев нитрат, в които концентрацията на амониев нитрат е повече от 80 тегловни %.

         (25)  Амониев нитрат (50): материали и торове, които „не отговарят на спецификациите“ и които не отговарят на изискванията на подходящо изпитване на устойчивостта на детонация (напр. изпитване в 4-инчова стоманена тръба).
      Прилага се за:

                  а)

                  материали, бракувани при производствения процес и, за амониев нитрат и смеси с амониев нитрат, прости торове на базата на амониев нитрат и сложни/съставни торове на основата на амониев нитрат, посочени в бележки 23 и 24, които са, или са били върнати от крайния потребител на производителя, в съоръжение за временно складиране или технологична инсталация за преработка, рециклиране или обработка за безопасна употреба, тъй като вече не съответстват на спецификациите в бележки 23 и 24;

                  б)

                  Торовете, посочени в бележка 22, буква а) и бележка 23, които не отговарят изискванията на подходящо изпитване на устойчивостта на детонация (напр. изпитване в 4 инчова стоманена тръба).

         (26)  Калиев нитрат (10 000): съставни торове на основата на калиев нитрат (под формата на гранули или микрогранули), които имат същите свойства като чистия калиев нитрат.

         (27)  Калиев нитрат (5 000): съставни торове на основата на калиев нитрат (под формата на кристали), които имат същите свойства като чистия калиев нитрат.

         (28)  Подобрен биогаз: за целите на прилагането на настоящата Конвенция подобреният биогаз може да се класифицира в позиция 14 от част 2 на приложение I, когато е бил обработен в съответствие с приложимите стандарти за рафиниран и подобрен биогаз, с осигуряване на еквивалентно качество на това на природния газ, включително съдържанието на метан, и който съдържа максимум 1 % кислород.

         (29)  Полихлородибензофурани и полихлородибензодиоксини.
      Количествата полихлородибензофурани и полихлородибензодиоксини се изчисляват посредством коефициентите за токсична еквивалентност при хората и бозайниците за диоксини и съединения, подобни на диоксините, Световна здравна организация, преоценени през 2005 г.:
      Коефициент за токсична еквивалентност (TEF), СЗО, 2005 г.

                  Диоксини

                  TEF

                  Фурани

                  TEF

                  2,3,7,8-ТХДД

                  1

                  2,3,7,8-ТХДФ

                  0,1

                  1,2,3,7,8-ПХДД

                  1

                  2,3,4,7,8-ПХДФ

                  0,3

                  1,2,3,4,7,8-ХксХДД

                  0,1

                  1,2,3,7,8-ПХДФ

                  0,03

                  1,2,3,6,7,8-ХксХДД

                  0,1

                  1,2,3,4,7,8-ХксХДФ

                  0,1

                  1,2,3,7,8,9-ХксХДД

                  0,1

                  1,2,3,7,8,9-ХксХДФ

                  0,1

                  1,2,3,4,6,7,8-ХптХДД

                  0,01

                  2,3,4,6,7,8-ХксХДФ

                  0,1

                  ОХДД

                  0,0003

                  1,2,3,7,8,9-ХксХДФ

                  0,1

                  1,2,3,4,6,7,8-ХптХДФ

                  0,01

                  1,2,3,4,7,8,9-ХптХДФ

                  0,01

                  ОХДФ

                  0,0003

                  Съкращения: „Хкс“ = хекса; „Хпт“ = хепта, „O“ = окта, „П“ = пента, „T“ = тетра.
                  За справка: Martin Van den Berg и други, The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds („Преоценка, извършена от Световната здравна организация през 2005 г. на коефициентите за токсична еквивалентност при хората и бозайниците за диоксини и съединения, подобни на диоксините“), Toxicological Sciences, т. 93, № 2 (октомври 2006 г.), стр. 223–241 (2006 г.).

         (30)  При условие че при отсъствието на натриев хипохлорит сместа не би била класифицирана като представляваща остра опасност за водната среда от категория 1.

         (31)  В случаите, когато това опасно вещество попада в категория 10 запалими течности или 11 запалими течности, за целите на настоящата Конвенция се прилагат най-ниските пределни количества.


title: Решение (ЕС) 2016/2077 на Съвета от 17 октомври 2016 година относно позицията, която трябва да се заеме от името на Европейския съюз в рамките на Международната морска организация (ИМО) по време на 70-ата сесия на Комитета по опазване на морската среда и на 97-ата сесия на Комитета по морска безопасност във връзка с приемането на измененията на Анекс VI към Конвенцията MARPOL, на правило II-1, правила III/1.4, III/30 и III/37, правила II-2/1 и II-2/10 и правило II-1/3-12 от Конвенцията SOLAS, на Конвенцията STCW и съответния кодекс, на Кодекса за системите за пожарна безопасност и на Кодекса за подобрената програма за преглед от 2011 г.

text:
               26.11.2016

               BG

               Официален вестник на Европейския съюз

               L 320/36

         РЕШЕНИЕ (ЕС) 2016/2077 НА СЪВЕТА
   от 17 октомври 2016 година
   относно позицията, която трябва да се заеме от името на Европейския съюз в рамките на Международната морска организация (ИМО) по време на 70-ата сесия на Комитета по опазване на морската среда и на 97-ата сесия на Комитета по морска безопасност във връзка с приемането на измененията на Анекс VI към Конвенцията MARPOL, на правило II-1, правила III/1.4, III/30 и III/37, правила II-2/1 и II-2/10 и правило II-1/3-12 от Конвенцията SOLAS, на Конвенцията STCW и съответния кодекс, на Кодекса за системите за пожарна безопасност и на Кодекса за подобрената програма за преглед от 2011 г.
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Действията на Съюза в сектора на морския транспорт следва да имат за цел подобряването на морската безопасност и опазването на морската среда.

               (2)

               На своята 69-а сесия Комитетът по опазване на морската среда (MEPC) към Международната морска организация (ИМО) постигна съгласие за създаване на система за задължително събиране на данни за консумацията на гориво и за необходимите изменения на глава 4 от Анекс VI към Международната конвенция за предотвратяване на замърсяването от кораби („Анекс VI към Конвенцията MARPOL“). Очаква се тези изменения да бъдат приети на 70-ата сесия на Комитета по опазване на морската среда, която ще се проведе през октомври 2016 г.

               (3)

               Комитетът по морска безопасност към ИМО (MSC) на своите 95-а и 96-а сесия одобри измененията на правило II-1, правила III/1.4, III/30 и III/37, правила II-2/1 и II-2/10 и правило II-1/3-12 от Международната конвенция за безопасност на човешкия живот на море („Конвенцията SOLAS“), на Международната конвенция за вахтената служба и нормите за подготовка и освидетелстване на моряците и съответния кодекс („Конвенцията STCW и съответния кодекс“), на Международния кодекс за системите за противопожарна безопасност („Кодекса FSS“) и на Кодекса за подобрената програма за преглед от 2011 г. („Кодекса ESP от 2011 г.“). Очаква се тези изменения да бъдат приети на 97-ата сесия на Комитета по морска безопасност, която ще се проведе през ноември 2016 г.

               (4)

               С измененията на глава 4 от Анекс VI към Конвенцията MARPOL ще бъде създадена глобална система за задължително събиране и ежегодно докладване на данни от някои кораби, ще бъдат установени верификационните процедури във връзка с докладваните данни, въвеждането на декларации за съответствие, ситуациите при прехвърляне на собствеността, подаването на данните до ИМО, анонимизацията и достъпа до данните, както и процедурите, потвърждаващи изпълнението на изискванията от страна на кораби, плаващи под знамето на държави, които не са страни по Анекс VI към Конвенцията MARPOL. С Регламент (ЕС) 2015/757 на Европейския парламент и на Съвета (1) е създадена система на ЕС за мониторинг, докладване и проверка (MRV) на емисиите на CO2 и енергийната ефективност при корабоплаването. Този регламент се прилага за всички големи кораби (с бруто тонаж над 5 000 GT), акостиращи или намиращи се в пристанища под юрисдикцията на държава членка или отплаващи от тях, считано от 1 януари 2018 г., независимо къде са регистрирани тези кораби.

               (5)

               В член 22 от Регламент (ЕС) 2015/757 е включена клауза за преглед в случай на международно споразумение в тази област. Приемането на измененията на глава 4 от Анекс VI към Конвенцията MARPOL ще задейства такъв процес на преразглеждане, който може да доведе до предложение за изменение на Регламент (ЕС) 2015/757 с оглед да се осигури съгласуваност до съответната подходяща степен с глобалната система за събиране на данни, договорена в рамките на ИМО.

               (6)

               Измененията на правила II-1/1, II-1/2, II-1/3, II-1/4, II-1/5, II-1/6, II-1/7, II-1/8-1, II-1/9, II-1/10, II-1/12, II-1/13, II-1/15 — 17, II-1/19, II-1/21 — 22 и II-1/35 от Конвенцията SOLAS ще доведат до редакционни и съответни последващи изменения, както и до изменения, отнасящи се за изискванията за разделяне на отсеци и устойчивост, с оглед да се подобрят шансовете за оцеляване на пътниците в случай на повреда. Директива 2009/45/ЕО на Европейския парламент и на Съвета (2) се прилага за пътнически кораби и високоскоростни пътнически плавателни съдове, които извършват вътрешни пътувания. В член 6, параграф 2, буква а), подточка i) от посочената директива се предвижда, че новите пътнически кораби от клас А трябва да отговарят напълно на изискванията на Конвенцията SOLAS от 1974 г. и нейните изменения.

               (7)

               Измененията на правило II-1/1.2, новото правило II-1/19-1 и измененията на правила III/1.4, III/30 и III/37 от Конвенцията SOLAS по отношение на учения по живучест представляват съставна част от цялостен подход за подобряване на живучестта при наводняване, като целта е да се подобри безопасността на съществуващите и новите пътнически кораби. Директива 2008/106/ЕО на Европейския парламент и на Съвета (3), и по-специално глава V, правило V/2 от приложение I включва задължителни минимални стандарти за обучението и квалификацията на капитаните, лицата от командния състав, лицата от редовия състав и другия персонал на пътническите кораби. Конвенцията STCW, която е инкорпорирана в правото на Съюза посредством Директива 2008/106/ЕО, съдържа изискванията за обучение по корабна устойчивост в съответните таблици за нормите за компетентност на Кодекса STCW.

               (8)

               Промените в правила II-2/1 и II-2/10 от Конвенцията SOLAS предвиждат отпадане на изискването за наличие на пенни пожарогасители с вместимост минимум 135 l в котелните помещения за битови бойлери с мощност под 175 kW или за бойлери, защитени със стационарни водни пожарогасителни системи за локално приложение. В член 6, параграф 2, буква а), подточка i) от Директива 2009/45/ЕО е предвидено новите пътнически кораби от клас А да бъдат изцяло съобразени с изискванията на Конвенцията SOLAS от 1974 г. и нейните изменения. Освен това правила II-2/1 и II-2/10 от Конвенцията SOLAS са валидни за новите кораби от класове B, C и D и за съществуващите пътнически кораби от клас B в съответствие с глава II-2, част А, точка 6.7 („Пожарогасителни съоръжения в машинните отделения“) от приложение I към Директива 2009/45/ЕО, където е посочено, че машинните отделения и котелните помещения трябва да бъдат оборудвани с преносими пожарогасителни системи.

               (9)

               Промяната на правило II-1/3-12 от Конвенцията SOLAS е предназначена да запълни един пропуск в настоящия текст на правилото, свързан с прилагането на Кодекса относно нивото на шума на корабите по отношение на кораби, чийто договор за построяване е сключен преди 1 юли 2014 г. и чиито килове са положени или които се намират в подобен стадий на изграждане на 1 януари 2015 г. или след това, а датата на предаването им не е преди 1 юли 2018 г. В член 3 от Директива 2003/10/ЕО на Европейския парламент и на Съвета (4) са предвидени минималните изисквания за защита на работниците и са определени граничните стойности на експозиция и стойностите на експозиция, при които се предприемат действия. Освен това, като относимо вторично законодателство, с член 6, параграф 2, буква а), подточка i) от Директива 2009/45/ЕО Конвенцията SOLAS от 1974 г. с нейните изменения става приложима за новите кораби от клас А, а в част В, правило 15 от приложение I към същата директива са предвидени мерките за намаляване на шума в машинните отделения на новите кораби от класове B, C и D.

               (10)

               Измененията на Конвенцията STCW и съответния кодекс, отнасящи се за специфичното за пътническите кораби обучение и за части А и В на Кодекса STCW, са в отговор на новите предизвикателства, свързани с размера на модерните круизни кораби и големия брой пътници на борда и включват четири различни равнища на обучение и подготовка: подготовка за аварийни ситуации на пътнически кораби, обучение за управление на тълпи от хора на пътнически кораби, обучение в областта на управлението на кризи и на човешкото поведение и обучение за ро-ро пътнически кораби. Директива 2008/106/ЕО, и по-специално глава V, правило V/2 от приложение I към нея, съдържа задължителните минимални стандарти за обучението и квалификацията на капитаните, лицата от командния състав, лицата от редовия състав и другия персонал на пътническите кораби.

               (11)

               Промените в глава 13 от Кодекса FSS за системите за пожарна безопасност ще изяснят, че изчисленията на размера на средствата за евакуация, които се правят въз основа на общия брой хора, които се очаква да бъдат евакуирани по съответното стълбище и през съответните врати, коридори и площадки, се извършват поотделно за два различни случая на заемане на съответните пространства. В член 6, параграф 2, буква а), подточка i) от Директива 2009/45/ЕО е посочено, че новите пътнически кораби от клас А отговарят изцяло на изискванията на Конвенцията SOLAS от 1974 г. и нейните изменения. Освен това, с глава II-2, част A от приложение I към Директива 2009/45/ЕО, по отношение на корабите от класове B, C и D, построени на 1 януари 2003 г. или след това, се прилага Кодексът FSS, приет с Резолюция MSC.98(73).

               (12)

               Доколкото промените в правила II-1/1, II-1/2, II-1/3, II-1/4, II-1/5, II-1/6, II-1/7, II-1/8-1, II-1/9, II-1/10, II-1/12, II-1/13, II-1/15 — 17, II-1/19, II-1/21 — 22 и II-1/35от Конвенцията SOLAS, правила II-2/1 и II-2/10 от Конвенцията SOLAS и глава 13 от Кодекса FSS могат да засегнат разпоредбите на Директива 2009/45/ЕО по отношение на пътническите кораби и високоскоростните пътнически плавателни съдове, които извършват вътрешни пътувания, тези промени са от изключителната компетентност на Съюза.

               (13)

               Промените в Кодекса ESP от 2011 г. ще осигурят съгласуваност с актуализираните унифицирани изисквания от серия Z10 на Международната асоциация на класификационните общества (IACS UR, серия Z10), отнасящи се за изискванията за надзор и сертифициране. С членове 5 и 6 от Регламент (ЕС) № 530/2012 на Европейския парламент и на Съвета (5) се въвежда изискване за задължително прилагане на Схемата за оценка на състоянието (CAS) на ИМО по отношение на еднокорпусните петролни танкери над 15 години. В Подобрената програма за инспекции по време на преглед на кораби за насипни товари и нефтени танкери или в Подобрената програма за преглед (ESP) е определено как да се провежда такова интензифицирано оценяване. Тъй като ESP се използва като инструмент за постигане на целите на CAS, всички промени на инспекциите по ESP ще бъдат автоматично приложими посредством Регламент (ЕС) № 530/2012.

               (14)

               Съюзът не е член на ИМО, нито е договаряща страна по съответните конвенции и кодекси. Поради това е необходимо Съветът да упълномощи държавите членки да изложат позицията на Съюза и да изразят съгласието си да бъдат обвързани от въпросните изменения, доколкото те са от изключителната компетентност на Съюза,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да се заеме от Съюза по време на 70-ата сесия на Комитета по опазване на морската среда към ИМО, е да бъде изразено съгласие с приемането на измененията на глава 4 от Анекс VI към Конвенцията MARPOL, както са изложени в приложение 7 към документ MEPC 69/21/Add.1 на ИМО.
   Член 2
   1.   Позицията, която трябва да се заеме от името на Съюза по време на 97-ата сесия на Комитета по морска безопасност към ИМО, е да бъде изразено съгласие с приемането на измененията на:

               а)

               правилата от Конвенцията SOLAS с номера II-1/1, II-1/2, II-1/3, II-1/4, II-1/5, II-1/6, II-1/7, II-1/8-1, II-1/9, II-1/10, II-1/12, II-1/13, II-1/15 — 17, II-1/19, II-1/21 — 22 и II-1/35, както са изложени в приложение 1 към циркулярно писмо № 3644 на ИМО от 20 май 2016 г.;

               б)

               правило II-1/1.2, новото правило II-1/19-1 и промените в правила III/1.4, III/30 и III/37 от Конвенцията SOLAS, както са формулирани в приложение 1 към циркулярно писмо № 3644 на ИМО от 20 май 2016 г.;

               в)

               правила II-2/1 и II-2/10 от Конвенцията SOLAS, както са формулирани в приложение 1 към циркулярно писмо № 3644 на ИМО от 20 май 2016 г.;

               г)

               правило II-1/3-12 от Конвенцията SOLAS, както са формулирани в приложение 1 към циркулярно писмо № 3644 на ИМО от 20 май 2016 г.;

               д)

               Конвенцията STCW и съответния кодекс, отнасящи се за специфичното за пътническите кораби обучение и за части А и В на Кодекса STCW, както са формулирани в приложения 8, 9 и 10 към документ MSC 96/25/Аdd.1 на ИМО;

               е)

               глава 13 от Кодекса FSS, както са формулирани в приложение 2 към циркулярно писмо № 3644 на ИМО от 20 май 2016 г.;

               ж)

               Кодекса ESP от 2011 г., както са формулирани в приложение 4 към циркулярно писмо № 3644 на ИМО от 20 май 2016 г.

         2.   Ако промените в правило II-1/6 от Конвенцията SOLAS, посочени в параграф 1, буква а), бъдат преразгледани на 97-ата сесия на Комитета по морска безопасност към ИМО, позицията, която трябва да се заеме от името на Съюза, следва да е в полза на приемането на тези изменения, които подобряват сегашните нива на безопасност.
   Член 3
   1.   Позицията, която трябва да се заеме от името на Съюза, както е посочено в членове 1 и 2, се изразява от държавите членки, които членуват в ИМО, действащи съвместно в полза на Съюза.
   2.   Незначителни промени в позициите, посочени в членове 1 и 2, могат да бъдат приемани без допълнително решение на Съвета.
   Член 4
   Държавите членки се упълномощават да дадат съгласието си да бъдат обвързани, в полза на Съюза, от промените, посочени в членове 1 и 2, доколкото те са от изключителната компетентност на Съюза.
   Член 5
   Адресати на настоящото решение са държавите членки.

      Съставено в Люксембург на 17 октомври 2016 година.

            За Съвета

            Председател

         L. SÓLYMOS

      (1)  Регламент (ЕС) 2015/757 на Европейския парламент и на Съвета от 29 април 2015 г. относно мониторинга, докладването и проверката на емисиите на въглероден диоксид от морския транспорт и за изменение на Директива 2009/16/ЕО (ОВ L 123, 19.5.2015 г., стр. 55).

      (2)  Директива 2009/45/ЕО на Европейския парламент и на Съвета от 6 май 2009 г. за правилата и стандартите за безопасност на пътническите кораби (ОВ L 163, 25.6.2009 г., стр. 1).

      (3)  Директива 2008/106/ЕО на Европейския парламент и на Съвета от 19 ноември 2008 г. относно минималното ниво на обучение на морските лица (ОВ L 323, 3.12.2008 г., стр. 33).

      (4)  Директива 2003/10/ЕО на Европейския парламент и на Съвета от 6 февруари 2003 г. относно минималните изисквания за здраве и безопасност, свързани с експозицията на работниците на рисковете от физически агенти (шум) (ОВ L 42, 15.2.2003 г., стр. 38).

      (5)  Регламент (ЕС) № 530/2012 на Европейския парламент и на Съвета от 13 юни 2012 г. относно ускореното въвеждане на изисквания за двукорпусни или еквивалентни конструкции за еднокорпусни петролни танкери (ОВ L 172, 30.6.2012 г., стр. 3).


title: 2011/589/ЕС: Решение на Европейския парламент от 10 май 2011 година относно приключването на сметките на Европейската агенция за мрежова и информационна сигурност за финансовата 2009 година

text:
               27.9.2011

               BG

               Официален вестник на Европейския съюз

               L 250/190

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно приключването на сметките на Европейската агенция за мрежова и информационна сигурност за финансовата 2009 година
   (2011/589/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за мрежова и информационна сигурност за финансовата 2009 година,

               —

               като взе предвид доклада на Сметната палата относно годишните отчети на Европейската агенция за мрежова и информационна сигурност за финансовата 2009 година, придружен от отговорите на Агенцията (1),

               —

               като взе предвид препоръката на Съвета от 15 февруари 2011 г. (05892/2011 — C7-0052/2011),

               —

               като взе предвид член 276 от Договора за ЕО и член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 460/2004 на Европейския парламент и на Съвета от 10 март 2004 г. относно създаване на Европейската агенция за мрежова и информационна сигурност (3), и по-специално член 17 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 от своя правилник и приложение VI към него,

               —

               като взе предвид доклада на комисията по бюджетен контрол (A7-0105/2011),

               1.

               Одобрява приключването на сметките на Европейската агенция за мрежова и информационна сигурност за финансовата 2009 година.

               2.

               Възлага на своя председател да предаде настоящото решение на изпълнителния директор на Европейската агенция за мрежова и информационна сигурност, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 338, 14.12.2010 г., стр. 16.

      (2)  ОВ L 248, 16.9.2002 г., стр. 1.

      (3)  ОВ L 77, 13.3.2004 г., стр. 1.

      (4)  ОВ L 357, 31.12.2002 г., стр. 72.


title: Решение № 1673/2006/ЕО на Европейския парламент и на Съвета от 24 октомври 2006 година за финансиране на европейската стандартизация

text:
Важна правна забележка

|

32006D1673

Официален вестник n° L 315 , 15/11/2006 стр. 0009 - 0012

		20061024Решение № 1673/2006/ЕО на Европейския парламент и на Съветаот 24 октомври 2006 годиназа финансиране на европейската стандартизацияЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 95 и член 157, параграф 3 от него,като взеха предвид предложението на Комисията,като взеха предвид становището на Европейския икономически и социален комитет [1],в съответствие с процедурата, предвидена в член 251 от Договора [2],като имат предвид, че:(1) Европейската стандартизация е доброволна дейност, осъществявана от и от името на страни, заинтересовани от установяването на стандарти и други стандартизационни продукти, в отговор на техните нужди. Тези стандартизационни продукти се изготвят от Европейския комитет по стандартизация, Европейския комитет за стандартизация в електротехниката и Европейския институт за стандарти в телекомуникациите, органи, изброени в приложение I към Директива 98/34/ЕО на Европейския парламент и на Съвета от 22 юни 1998 г. за определяне на процедура за предоставяне на информация в областта на техническите стандарти и регламенти и за правила относно услугите на информационното общество [3] (наричани по-долу "европейски органи по стандартизация").(2) Директива 98/34/ЕО позволява на Комисията след консултации с комитета, създаден по силата на директивата, да представя искания за стандартизация към европейските органи по стандартизация. Общите насоки за сътрудничество между CEN, Cenelec и ETSI, Европейската комисия и Европейската асоциация за свободна търговия от 28 март 2003 г. [4], предвиждат партньорски връзки между европейските органи по стандартизация, Общността и Европейската асоциация за свободна търговия, което също предоставя подкрепа за европейската стандартизация.(3) Необходимо е Общността да допринесе за финансирането на европейската стандартизация с оглед полезната ѝ роля в подкрепа на законодателството и политиките на Общността. От една страна, европейската стандартизация допринася за функциониране и укрепване на вътрешния пазар благодарение особено на директивите по "Нов подход" в областта на здравеопазването, безопасността и защитата на околната среда и потребителите и за осигуряване на интероперативност в области като транспорта. От друга страна, европейската стандартизация подпомага засилването на конкурентоспособността на предприятията, по-специално свободното движение на стоки и услуги, интероперативност на мрежите, средства за комуникация, технологично развитие и иновация в дейности като информационните технологии. Следователно е уместно в настоящото решение да бъде включено финансирането на дейностите по европейската стандартизация, в областта на информационните технологии и телекомуникациите, което се регулира по-специално от Решение 87/95/ЕИО на Съвета от 22 декември 1986 г. относно стандартизацията в сферата на информационните технологии и телекомуникациите [5].(4) Настоящото решение следва да предостави ясна, пълна и подробна правна основа за финансиране от страна на Общността на всички дейности, свързани с европейската стандартизация, необходими за изпълнението на политиките и законодателството на Общността.(5) Необходимо е да се гарантира, че малките и средните предприятия, особено малките, микро- и занаятчийските предприятия са способни да прилагат европейските стандарти. Следователно тези стандарти следва да са изготвени и адаптирани, така че да отчитат характеристиките на такива предприятия и заобикалящата ги среда.(6) Финансирането от Общността следва да създава стандарти или други стандартизационни продукти, да улеснява ползването им от предприятията чрез превеждането им на различните официални езици на Общността, да засили единството на европейската система за стандартизация и да гарантира честен и прозрачен достъп до европейските стандарти за всички участници на пазара в рамките на целия Европейски съюз. Това е особено важно в случаи, когато използването на стандартите прави възможно спазването на законодателството на Общността.(7) Разпределените бюджетни кредити, отпуснати за дейностите по европейска стандартизация, следва да се фиксират всяка година от бюджетния орган в рамките на ограниченията на ориентировъчния финансов пакет за периода на съответната финансова рамка и следва всяка година да бъдат предмет на годишно решение на Комисията, което определя сумите, а когато това е необходимо и максималните нива на процентите за съфинансиране по вид на дейността.(8) С оглед на изключително широката сфера на участие на европейската стандартизация в подкрепа на политиките и законодателството на Общността и на различните видове дейности по стандартизацията, следва да има разпоредби за различни условия на финансиране. В основни линии това се отнася за предоставяне на суми без отправяне на покани за набиране на предложения към европейските органи по стандартизация в съответствие с член 110, параграф 1, втора алинея от Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности [6] (наричан по-долу "Финансов регламент") и член 168, параграф 1, буква г) от Регламент (ЕО, Евратом) № 2342/2002 на Комисията от 23 декември 2002 г. за определянето на подробни правила за прилагането на Регламент (ЕО, Евратом) № 1605/2002 [7].(9) Освен това същото следва да се прилага и за онези органи, които макар и непризнати за европейски органи по стандартизация в приложение I към Директива 98/34/ЕО, са получили мандат в основен акт и им е било възложено да осъществяват предварителна работа в подкрепа на европейската стандартизация, в сътрудничество с европейските органи по стандартизация.(10) Държавите-членки се насърчават да осигурят подходящо национално финансиране на задачите по стандартизация.(11) В допълнение на това, доколкото европейските органи по стандартизация осигуряват текуща подкрепа за дейностите на Общността, те следва да разполагат с ефективни и ефикасни секретариати. Следователно Комисията следва да е в състояние да предостави средства на тези органи, преследващи цели от общ европейски интерес, без да прилага, в случаите на безвъзмездни средства за оперативни разходи, принципа на годишното намаление, предвиден в член 113, параграф 2 от Финансовия регламент. Ефективното функциониране на европейските органи по стандартизация изисква и националните членове на тези органи да изпълняват задълженията си по отношение на финансови участия в европейската система за стандартизация.(12) Финансирането на дейностите по стандартизация следва да е способно да покрива и предварителни или съпътстващи дейности във връзка със създаването на стандарти или други стандартизационни продукти. Това се отнася основно до работа, включваща научни изследвания, подготовката на предварителни документи за законодателството, междулабораторни изпитвания и валидирането или оценката на стандарти. В допълнение на това насърчаването на стандартизацията на европейско и международно равнище следва да включва осъществяването на програми за техническа помощ и сътрудничество с трети страни. С оглед подобряване достъпа до пазара и засилване конкурентоспособността на предприятията в Европейския съюз, следва да има разпоредби за предоставяне на безвъзмездни средства на други органи чрез покани за набиране на предложения или, когато е необходимо, чрез възлагане на поръчки.(13) Комисията и европейските органи по стандартизация редовно подписват споразумения за партньорства с цел да фиксират административните и финансови правила за финансирането на дейностите по стандартизация, в съответствие с разпоредбите на Финансовия регламент. Европейският парламент и Съветът следва да бъдат информирани за съдържанието на тези споразумения.(14) С оглед специфичната същност на работата по стандартизацията и особено участието в процеса по стандартизация на различни заинтересовани лица, следва да се признае, че съфинансирането на дейностите по създаване на европейски стандарти или други стандартизационни продукти, обхванати от финансирането на Общността, може да бъде осигурено чрез непарични участия, например чрез предоставянето на експерти.(15) С цел осигуряване ефективното прилагане на настоящото решение следва да съществува възможността за използване на необходимия експертен опит, особено по отношение на одита и финансовото управление, а също и на ресурси за административна подкрепа, способни да улеснят прилагането, и за редовно оценяване на приложимостта на дейностите, получаващи финансиране от Общността, за да се осигури тяхната полезност и въздействие.(16) Следва да се предприемат подходящи мерки за избягване на измами и нередности и за възстановяване на неоснователно изплатени средства, в съответствие с Регламент (ЕО, Евратом) № 2988/95 на Съвета от 18 декември 1995 г. относно защитата на финансовите интереси на Европейските общности [8], Регламент (ЕО, Евратом) № 2185/96 на Съвета от 11 ноември 1996 г. относно проверките на място и инспекциите, извършвани от Комисията, с цел защита на финансовите интереси на Европейските общности срещу измами и други нередности [9] и Регламент (ЕО) № 1073/1999 на Европейския парламент и на Съвета от 25 май 1999 г. относно разследванията, провеждани от Европейска служба за борба с измамите (OLAF) [10],РЕШИХА:Член 1ПредметНастоящото решение установява правилата относно участието на Общността във финансирането на европейската стандартизация с цел да се подпомогне изпълнението на специфични политики, мерки, действия и законодателството на Общността.Член 2Органи, които могат да бъдат финансирани от ОбщносттаФинансирането на Общността може да бъде предоставено на признатите европейски органи по стандартизация, изброени в приложение I към Директива 98/34/ЕО за изпълнението на дейностите, изброени в член 3 от настоящото решение.Въпреки това финансирането от Общността може да бъде предоставено и на други органи за изпълнение на предварителни и съпътстващи дейности във връзка с европейската стандартизация, посочени в член 3, параграф 1, буква б), а също и за програмите, посочени в член 3, параграф 1, буква е).Член 3Дейности по стандартизация, които подлежат на финансиране от Общността1. Общността може да финансира следните дейности по европейска стандартизация:a) създаване и преразглеждане на европейските стандарти или на всеки друг стандартизационен продукт, което е необходимо и подходящо за изпълнението на политиките и законодателството на Общността;б) осъществяване на предварителни или съпътстващи дейности във връзка с европейската стандартизация като проучвания, програми, оценки, сравнителни анализи, научноизследователска работа, лабораторна дейност, междулабораторни изпитвания и работа по оценка на съответствието;в) дейностите на централните секретариати на европейските органи по стандартизация като политическо развитие, координация на дейностите по стандартизация, техническо обработване и предоставяне на информация на заинтересованите страни;г) проверка на качеството на европейските стандарти и на всеки друг стандартизационен продукт, както и съответствието с политиките и законодателството на Общността;д) когато е необходимо, превод на европейските стандарти или всеки друг европейски стандартизационен продукт, използвани в подкрепа на политиките и законодателството на Общността, на официалните езици на Общността, различни от работните езици в европейските органи по стандартизация; изготвянето на документи, които да обясняват, тълкуват и представят опростено стандартите, а също така изготвянето на наръчници за потребителите и документи за най-добрата практика;е) дейности, целящи осъществяването на програми за техническо подпомагане, сътрудничество с трети страни и насърчаване и засилване на европейската система за стандартизация и на европейските стандарти сред заинтересованите страни в Общността и на международно равнище.2. Дейностите, посочени в параграф 1, буква а), подлежат на финансиране от Общността само ако комитетът, основан по силата на член 5 от Директива 98/34/ЕО, е бил консултиран относно исканията, които да бъдат представени пред европейските органи по стандартизация.Член 4ФинансиранеРазпределените бюджетни кредити за дейностите, посочени в настоящото решение, следва да се определят всяка година от бюджетния орган в границите на бюджетната рамка.Член 5Договорености за финансиране1. Финансирането на Общността се предоставя:a) под формата на безвъзмездни средства без покана за набиране на предложения към европейските органи по стандартизация, за да осъществят дейностите, посочени в член 3 и към органите, получили мандат по силата на базов акт, в съответствие с член 49 от Финансовия регламент, за да осъществят, в сътрудничество с европейските органи по стандартизация работата, посочена в член 3, параграф 1, буква б) от настоящото решение;б) под формата на безвъзмездни средства след покани за набиране на предложения или чрез процедури за възлагане на обществена поръчка към други органи за осъществяване в сътрудничество с европейските органи по стандартизация работата по стандартизация, посочена в член 3, параграф 1, буква б), или програмите, посочени в член 3, параграф 1, буква е).2. Дейностите на централните секретариати на европейските органи по стандартизация, посочени в член 3, параграф 1, буква в) могат да бъдат финансирани на основата или на предоставянето на безвъзмездни средства за действия, или на безвъзмездни средства за оперативни разходи. В случай на подновяване безвъзмездните средства за оперативни разходи не се намаляват автоматично.3. Комисията взема решение относно договореностите за финансиране, посочени в параграфи 1 и 2 относно размера и, когато е необходимо, относно максималния процент на финансиране според вида дейност. Решенията на Комисията по тези въпроси са публични.4. Споразуменията за отпускане на безвъзмездни средства може да разрешават еднократно покриване на разходите на получателя до максимум 30 % от общите, подлежащи на признаване, преки разходи по дейността освен в случаите, когато непреките разходи на получаващия средства са покрити чрез безвъзмездни средства за оперативни разходи, финансирани от общия бюджет на Европейския съюз.5. Допустимо е съфинансиране чрез непарични участия. Оценяването на непаричните участия се осъществява в съответствие с Регламент (ЕО, Евратом) № 2342/2002.6. Общите цели на сътрудничество и административните и финансови условия относно безвъзмездните средства, предоставени на европейските органи по стандартизация, се определят в рамките на споразуменията за партньорство, подписани от Комисията и европейските органи по стандартизация, в съответствие с Финансовия регламент и Регламент (ЕО, Евратом) № 2342/2002. Европейският парламент и Съветът биват информирани за сключването на тези споразумения.Член 6Управление и мониторинг1. Бюджетните кредити, определени от бюджетния орган за финансиране на дейностите по стандартизация, може също да покриват и административните разходи, свързани с подготовката, мониторинга, инспекцията, одита и оценката, които са непосредствено необходими за постигане целите на настоящото решение, и особено проучвания, срещи, дейности, свързани с информация и публикуване, разходи, свързани с мрежи за обмен на информация и всякакви други разходи за административна и техническа помощ, която Комисията може да използва за дейности по стандартизация.2. Комисията оценява приложимостта на дейностите по стандартизация, получаващи финансиране от Общността, като се имат предвид потребностите на политиките и законодателството на Общността и информира Европейския парламент и Съвета за резултата от тази оценка поне веднъж на пет години.Член 7Защита на финансовите интереси на Общността1. Комисията гарантира, че при осъществяването на дейностите съгласно настоящото решение финансовите интереси на Общността са защитени с прилагането на предпазни мерки срещу измами, корупция и други незаконни действия — чрез ефективни проверки и чрез възстановяване на неоснователно изплатени суми, и при установяване на нередности — чрез ефективни, съразмерни и възпиращи санкции, в съответствие с Регламент (ЕО, Евратом) № 2988/95, Регламент (ЕО, Евратом) № 2185/96 и Регламент (ЕО) № 1073/1999.2. По отношение дейностите на Общността, финансирани по силата на настоящото решение, нередностите, упоменати в член 1, параграф 2 от Регламент (ЕО, Евратом) № 2988/95 означават всяко нарушение на разпоредба на правото на Общността или всяко нарушение на договорно задължение, произтичащи от действие или бездействие на икономически оператор, които са довели или биха довели до нанасянето на вреда на общия бюджет на Европейския съюз или на бюджетите, управлявани от него, чрез необосновани разходи.3. Всякакви споразумения и договори, произтичащи от настоящото решение, предвиждат мониторинг и финансов контрол от страна на Комисията или всеки представител, упълномощен от нея, и одити от Европейската сметна палата, които при необходимост се провеждат на място.Член 8Влизане в силаНастоящото решение влиза в сила на двадесетия ден след публикуването му в Официален вестник на Европейския съюз.Съставено в Страсбург на 24 октомври 2006 годинаЗа Европейския парламентПредседателJ. Borrell FontellesЗа СъветаПредседателP. Lehtomäki[1] ОВ C 110, 9.5.2006 г., стр. 14.[2] Становище на Европейския парламент от 17 май 2006 г. (все още непубликувано в Официален вестник) и Решение на Съвета от 18 септември 2006 г.[3] ОВ L 204, 21.7.1998 г., стр. 37. Директива, последно изменена с Акта за присъединяване от 2003 г.[4] ОВ C 91, 16.4.2003 г., стр. 7.[5] ОВ L 36, 7.2.1987 г., стр. 31. Решение, изменено с Регламент (ЕО) № 807/2003 (ОВ L 122, 16.5.2003 г., стр. 36).[6] ОВ L 248, 16.9.2002 г., стр. 1.[7] ОВ L 357, 31.12.2002 г., стр. 1. Регламент, изменен с Регламент (ЕО, Евратом) № 1248/2006 (ОВ L 227, 19.8.2006 г., стр. 3).[8] ОВ L 312, 23.12.1995 г., стр. 1.[9] ОВ L 292, 15.11.1996 г., стр. 2.[10] ОВ L 136, 31.5.1999 г., стр. 1.--------------------------------------------------